pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-บก. ปรับเวลารับบัตรแมงมุมของผู้มีสิทธิใน 7 จังหวัด
วันพุธที่ 20 กันยายน 2560
บก. ปรับเวลารับบัตรแมงมุมของผู้มีสิทธิใน 7 จังหวัด
กรมบัญชีกลางแจ้งปรับเวลารับบัตรแมงมุมของผู้มีสิทธิใน 7 จังหวัด เป็นวันที่ 17 ตุลาคม 2560 โดยจะขยายเวลาการใช้บัตรให้เพิ่มเติมเพื่อความเป็นธรรม
กรมบัญชีกลาง ขอเรียนว่า เนื่องจากผู้มีสิทธิที่ลงทะเบียนใน 7 จังหวัด ได้แก่ กรุงเทพมหานคร จังหวัดนนทบุรี จังหวัดปทุมธานี จังหวัดพระนครศรีอยุธยา จังหวัดสมุทรปราการ จังหวัดนครปฐม และจังหวัดสมุทรสาคร จํานวนประมาณ 1.3 ล้านคน ซึ่งจะได้รับบัตรสวัสดิการแห่งรัฐ (แบบ Hybrid 2 Chips/บัตรแมงมุม) เพื่อใช้ชําระค่าสินค้าและค่าโดยสารตามรายการและวงเงินที่กําหนด แต่การชําระค่าโดยสารรถ ขสมก./รถไฟฟ้า ต้องเป็นไปตามมาตรฐานกลางระบบตั๋วร่วม (แมงมุม) ของสํานักนโยบายและแผนการขนส่งและจราจร (สนข.) ทําให้ต้องเพิ่มขั้นตอนการผลิตบัตรดังกล่าว และต้องควบคุมคุณภาพการผลิตให้ได้ตามมาตรฐานที่กําหนด กล่าวคือ ต้องบันทึกข้อมูลสําคัญลงใน chip ของบัตรทีละใบ ก่อนนําไปทดสอบกับเครื่องอ่านบัตร (e-Ticket) ที่จะติดตั้งบนรถโดยสาร ขสมก. จึงทําให้ต้องใช้ระยะเวลาในการดําเนินการค่อนข้างมาก รวมทั้งมีข้อจํากัดทางเทคนิคทําให้ไม่สามารถเพิ่มกําลังการผลิตบัตรทั้งหมดให้แล้วเสร็จทันการใช้งานในวันที่ 1 ตุลาคม 2560 ได้ อย่างไรก็ดี ขณะนี้สามารถผลิตบัตรและทยอยจัดส่งให้หน่วยงานรับลงทะเบียนไปบางส่วนแล้ว
ดังนั้น เพื่อให้การผลิต การจัดส่ง และการแจกจ่ายบัตรสวัสดิการแห่งรัฐของทั้ง 7 จังหวัด เป็นไปด้วยความเรียบร้อย จึงเห็นสมควรให้หน่วยงานรับลงทะเบียนใน 7 จังหวัดข้างต้น นําบัตรสวัสดิการแห่งรัฐออกแจกจ่ายให้ผู้มีสิทธิพร้อมกัน ตั้งแต่วันที่ 17 ตุลาคม 2560 เป็นต้นไป และเพื่อเป็นการลดผลกระทบอันเนื่องมาจากขั้นตอนการผลิตบัตรที่ทําให้ผู้มีสิทธิได้รับบัตรภายหลังวันที่ 1 ตุลาคม 2560 กรมบัญชีกลางจะยกยอดวงเงินแต่ละประเภทสวัสดิการที่คงเหลือจากการใช้จ่ายในเดือนตุลาคม 2560 ให้ไปใช้ต่อได้ในเดือนพฤศจิกายน 2560 เพื่อชดเชยเวลาให้ผู้มีสิทธิสามารถใช้วงเงินคงเหลือดังกล่าวได้
กรมบัญชีกลาง กล่าวย้ําว่า บัตรสวัสดิการแห่งรัฐเป็นการให้ความช่วยเหลือประชาชนใน 2 ส่วนคือ ลดค่าใช้จ่ายในครัวเรือน และลดค่าใช้จ่ายในการเดินทาง เพื่อให้ความช่วยเหลือตรงกับกลุ่มเป้าหมาย พร้อมทั้งสามารถติดตามประเมินผลการให้สวัสดิการแต่ละประเภทมาปรับปรุงให้มีความเหมาะสม สอดคล้องกับความต้องการในแต่ละพื้นที่ และรัฐบาลพร้อมที่จะดูแลผู้มีสิทธิทุกคนอย่างเท่าเทียมกัน
รัฐบาลไทย-ข่าวทำเนียบรัฐบาล-ยธ. จัดประชุม กพยช.ขับเคลื่อนการบริหารงานยุติธรรมของประเทศ
วันพุธที่ 7 มิถุนายน 2560
ยธ. จัดประชุม กพยช.ขับเคลื่อนการบริหารงานยุติธรรมของประเทศ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เข้าร่วมประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๒/๒๕๖๐
เมื่อวันจันทร์ที่ ๕ มิถุนายน ๒๕๖๐ เวลา ๑๓.๓๐ น.
ณ ห้องประชุมคณะรัฐมนตรี ชั้น ๒ อาคารสํานักเลขาธิการคณะรัฐมนตรี ทําเนียบรัฐบาล
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
เข้าร่วมประชุมคณะกรรมการพัฒนาการบริหารงานยุติธรรมแห่งชาติ (กพยช.) ครั้งที่ ๒/๒๕๖๐
โดยมีนายวิษณุ เครืองาม รองนายกรัฐมนตรี เป็นประธานการประชุมฯ
ทั้งนี้ ที่ประชุมมีมติรับทราบในเรื่องต่างๆ อาทิ
๑.ความคืบหน้าการดําเนินงานตามข้อเสนอของสภาขับเคลื่อนการปฏิรูปประเทศ
๒.การติดตามการดําเนินการจัดทํากฎหมายและการดําเนินการโดยวิธีการอื่น
เพื่อให้สอดคล้องกับรัฐธรรมนูญฉบับใหม่
๓.ความคืบหน้าในการดําเนินการงบประมาณในลักษณะบูรณาการเชิงยุทธศาสตร์
แผนงานการปฏิรูปกฎหมายและพัฒนากระบวนการยุติธรรม
๔.ความคืบหน้าการดําเนินงานคณะอนุกรรมการ ระหว่างเดือนกุมภาพันธ์ - ปัจจุบัน โดยมีมติใน ๒ เรื่อง ดังนี้
๑) รับทราบและเห็นชอบให้นํากรอบวิจัยด้านการพัฒนากระบวนการยุติธรรม ประจําปีงบประมาณ
พ.ศ.๒๕๖๐-๒๕๖๑ ทั้ง ๖ ด้าน มาใช้เป็นกรอบการพิจารณาจัดสรร งบประมาณประจําปี พ.ศ. ๒๕๖๒
๒) เห็นชอบให้ปรับปรุงองค์ประกอบคณะอนุกรรมการพัฒนาระบบเทคโนโลยีสารสนเทศ
กระบวนการยุติธรรมตามที่ฝ่ายเลขานุการเสนอ
๕.รับทราบกรอบแนวทางป้องกันอาชญากรรม ๖ ด้าน (การพิจารณาตัวชี้วัดตามมติคณะรัฐมนตรี)
๖.รับทราบความคืบหน้าการเชื่อมโยงข้อมูลของหน่วยงานในกระบวนการยุติธรรม พร้อมเห็นควรยกระดับ
ศูนย์ DXC (Data eXchange Center) เป็นศูนย์ข้อมูลยุติธรรมแห่งชาติ
ในการเป็นศูนย์กลางของข้อมูลในกระบวนการยุติธรรม
๗.การจัดตั้งศูนย์อํานวยการติดตามและแก้ไขปัญหาการสอบสวนดําเนินคดีสําคัญ
โดยให้ฝ่ายเลขานุการรับข้อสังเกตไปดําเนินการในส่วนที่เกี่ยวข้องต่อไป
นอกจากนี้ ที่ประชุมได้มีการพิจารณาและมีมติเห็นชอบใน ๓ ประเด็น ได้แก่
๑.เห็นชอบการพิจารณาองค์ประกอบและอํานาจหน้าที่
ของการแต่งตั้งคณะกรรมการพัฒนาการบริหารงานยุติธรรมระดับจังหวัด (กพยจ.)
โดยให้ฝ่ายเลขานุการปรับถ้อยคําในบทเกริ่นนําและปรับองค์ประกอบ
ตามข้อสังเกตของที่ประชุม ก่อนนําเสนอประธานลงนามเพื่อให้คณะรัฐมนตรีพิจารณาให้ความเห็นชอบต่อไป
๒.เห็นชอบกรอบทิศทางการจัดทําแผนแม่บทการบริหารงานยุติธรรมแห่งชาติ ฉบับที่ ๓ (พ.ศ.๒๕๖๒-๒๕๖๕)
โดยให้ฝ่ายเลขานุการนําไปประกอบการยกร่างแผนแม่บทการบริหารงานยุติธรรมแห่งชาติ ฉบับที่ ๓
(พ.ศ.๒๕๖๒-๒๕๖๕)
๓.เห็นชอบการรายงานผลการดําเนินงานของอนุกรรมการปฏิรูปตํารวจ โดยให้ฝ่ายเลขานุการปรับถ้อยคํา
ในรายละเอียดที่เกี่ยวข้องกับภารกิจและธรรมมาภิบาล
ก่อนนําเสนอคณะรัฐมนตรีพิจารณาให้ความเห็นชอบต่อไป
รัฐบาลไทย-ข่าวทำเนียบรัฐบาล-ศธ.สั่งสถานศึกษาทั่วประเทศ ทั้งรัฐและเอกชน ปิดเรียนด้วยเหตุพิเศษ ป้องกันการแพร่ระบาดโควิด-19 [กระทรวงศึกษาธิการ]
วันอังคารที่ 17 มีนาคม 2563
ศธ.สั่งสถานศึกษาทั่วประเทศ ทั้งรัฐและเอกชน ปิดเรียนด้วยเหตุพิเศษ ป้องกันการแพร่ระบาดโควิด-19 [กระทรวงศึกษาธิการ]
ศธ.สั่งสถานศึกษาทั่วประเทศ ทั้งรัฐและเอกชน ปิดเรียนด้วยเหตุพิเศษ ป้องกันการแพร่ระบาดโควิด-19
(17มีนาคม2563)นายประเสริฐ บุญเรือง ปลัดกระทรวงศึกษาธิการ ในฐานะโฆษกกระทรวงศึกษาธิการ เปิดเผยว่า รัฐมนตรีว่าการกระทรวงศึกษาธิการได้ลงนามในประกาศกระทรวงฯ ปิดสถานศึกษาทั่วประเทศ ตั้งแต่วันที่18มีนาคม2563เป็นต้นไป จนกว่าจะมีการเปลี่ยนแปลง
ประกาศกระทรวงศึกษาธิการ
เรื่อง ให้สถานศึกษาในสังกัดและในกํากับของกระทรวงศึกษาธิการปิดเรียนด้วยเหตุพิเศษ
เนื่องด้วยสถานการณ์การแพร่ระบาดของโรคติดเชื้อไวรัสโคโรนา2019 (COVID-19)มีการแพร่ระบาดในหลายประเทศ รวมถึงประเทศไทย กระทรวงศึกษาธิการตระหนักถึงความปลอดภัยในชีวิตของนักเรียนนักศึกษา ที่จะได้รับผลกระทบจากการแพร่ระบาดดังกล่าว
อาศัยอํานาจตามความในข้อ9วรรคหนึ่ง (4)ของระเบียบกระทรวงศึกษาธิการ ว่าด้วยปีการศึกษาการเปิดและปิดสถานศึกษา พ.ศ.2549ซึ่งแก้ไขเพิ่มเติม (ฉบับที่2)พ.ศ.2558จึงให้สถานศึกษาทุกแห่งของรัฐและเอกชน ทั้งในระบบและนอกระบบ ซึ่งอยู่ในสังกัดและในกํากับของกระทรวงศึกษาธิการ ปิดเรียนด้วยเหตุพิเศษ ตั้งแต่วันพุธที่18มีนาคม2563เป็นต้นไป จนกว่าจะมีการประกาศเปลี่ยนแปลง
ในระหว่างที่สถานศึกษาต้องปิดเรียนด้วยเหตุพิเศษดังกล่าว หากมีความจําเป็น ให้ส่วนราชการต้นสังกัดกําหนดแนวทางแก้ปัญหา ทั้งนี้ ให้สถานศึกษาจัดให้มีการเรียนการสอนด้วยการไม่ต้องเข้าชั้นเรียน โดยปรับการเรียนการสอนเป็นทางออนไลน์
ประกาศ ณ วันที่17มีนาคม พ.ศ.2563
​นายณัฏฐพล ทีปสุวรรณ
รัฐมนตรีว่าการกระทรวงศึกษาธิการ
รัฐบาลไทย-ข่าวทำเนียบรัฐบาล- ปลัดสธ.แนะผู้สัมผัส สุนัข แมว ที่ป่วยเป็นโรคพิษสุนัขบ้า พบแพทย์ทันทีเพื่อฉีดวัคซีนป้องกันโรค
วันจันทร์ที่ 19 มีนาคม 2561
ปลัดสธ.แนะผู้สัมผัส สุนัข แมว ที่ป่วยเป็นโรคพิษสุนัขบ้า พบแพทย์ทันทีเพื่อฉีดวัคซีนป้องกันโรค
ปลัดกระทรวงสาธารณสุข แนะผู้สัมผัสสุนัข แมว ที่ป่วยเป็นโรคพิษสุนัข รีบพบแพทย์ทันทีเพื่อฉีดวัคซีนป้องกันโรค พร้อมขอความร่วมมือผู้เลี้ยงสัตว์ ดูแลความเป็นอยู่ อาหาร ยารักษาโรค ฉีดวัคซีนป้องกันโรคพิษสุนัขบ้าทุกปี
ปลัดกระทรวงสาธารณสุข แนะผู้สัมผัสสุนัข แมว ที่ป่วยเป็นโรคพิษสุนัข รีบพบแพทย์ทันทีเพื่อฉีดวัคซีนป้องกันโรค พร้อมขอความร่วมมือผู้เลี้ยงสัตว์ ดูแลความเป็นอยู่ อาหาร ยารักษาโรค ฉีดวัคซีนป้องกันโรคพิษสุนัขบ้าทุกปี
นายแพทย์เจษฎา โชคดํารงสุข ปลัดกระทรวงสาธารณสุข ให้สัมภาษณ์ กรณีโรคพิษสุนัขบ้า ว่า กระทรวงสาธารณสุข มีหน้าที่ดูแลรักษาผู้ที่ถูกสุนัข แมว กัดหรือข่วน รวมทั้งผู้สัมผัสกับสัตว์ที่ป่วยเป็นโรคพิษสุนัขบ้า ซึ่งโรคนี้อันตรายมาก หากเป็นแล้วไม่มียารักษา แต่ป้องกันได้ด้วยการวัคซีนป้องกันโรคพิษสุนัขบ้า ประชาชนทุกคนทุกสิทธิการรักษา สามารถเข้ารับบริการได้ที่โรงพยาบาลใกล้บ้าน
ในส่วนการป้องกันโรคพิษสุนัขบ้าในสัตว์นั้น มีหลายหน่วยงานดูแลและมีหลายมาตรการในการควบคุม ซึ่งกระทรวงสาธารณสุขไม่มีอํานาจก้าวล่วงเข้าไปดูแลในเรื่องสัตว์ โรคพิษสุนัขบ้าเป็นปัญหาในประเทศไทยเรื้อรังมานาน ไม่สามารถแก้ไขกันได้ภายในวันเดียวหรือสองวัน ต้องใช้หลายวิธีหลายมาตรการในการแก้ปัญหา ที่สําคัญที่สุดคือ ขอให้ประชาชนตระหนักในการจะมีสัตว์เลี้ยง ต้องสามารถดูแลได้ดี ทั้งในเรื่องความเป็นอยู่ อาหาร ยารักษาโรค วัคซีน และไม่ควรปล่อยให้สัตว์ออกมาอยู่ภายนอกการดูแล
“ส่วนเรื่องมาตรการการเก็บภาษีสัตว์เลี้ยงนั้น เป็นเพียงการแสดงความคิดเห็นส่วนตัว ไม่ได้มีผลใด และเป็นเพียงการยกตัวอย่างมาตรการหนึ่งที่ต่างประเทศทํา ที่มีการจดทะเบียนสัตว์เลี้ยง และมีเรื่องภาษีเข้ามาเกี่ยวข้อง เช่น กําหนดให้เลี้ยงได้ครอบครัวละ1-2 ตัว หากเลี้ยงมากกว่าก็จะมีการเก็บภาษี ซึ่งประเทศไทย ยังไม่มีมาตรการนี้ และกระทรวงสาธารณสุขก็ไม่มีอํานาจที่จะดําเนินการในเรื่องเหล่านี้ อย่างไรก็ตาม ขอให้พี่น้องประชาชนหากมีสัตว์เลี้ยง ให้นําไปฉีดวัคซีนกันให้หมด หากสัมผัส หรือพบผู้ที่สัมผัส และเสี่ยงอาจได้รับเชื้อ ให้รีบไปพบแพทย์ รับการฉีดวัคซีนโดยเร็วที่สุด เพื่อป้องกันการเป็นโรคพิษสุนัขบ้า ซึ่งโรคนี้ถ้ามีอาการแล้ว ทั้งคนและสัตว์ ไม่สามารถรักษาให้หายได้”นายแพทย์เจษฎา กล่าว
สําหรับสถานการณ์โรคพิษสุนัขบ้าในคน ล่าสุด พบผู้เสียชีวิตเพิ่มขึ้นอีก 1 ราย ที่ จ.บุรีรัมย์ ได้รับเชื้อจากสุนัข เบื้องต้นได้รับรายงานว่าถูกสุนัขกัดมาค่อนข้างนานแล้ว รอผลการตรวจยืนยัน นับเป็นผู้เสียชีวิตรายที่ 6 ของปี 2561
รัฐบาลไทย-ข่าวทำเนียบรัฐบาล-กรมศุลกากรปล่อยขบวนรถสินค้าละเมิดทรัพย์สินทางปัญญาเพื่อนำไปทำลาย มูลค่าของกลางรวมกว่า 39 ล้านบาท
วันพุธที่ 16 มกราคม 2562
กรมศุลกากรปล่อยขบวนรถสินค้าละเมิดทรัพย์สินทางปัญญาเพื่อนําไปทําลาย มูลค่าของกลางรวมกว่า 39 ล้านบาท
กรมศุลกากรจัดพิธี “พิธีประชาสัมพันธ์และทําลายของกลางคดีละเมิดทรัพย์สินทางปัญญา และของกลางอื่น ๆ ที่คดีถึงที่สุดแล้ว ของกรมศุลกากร” รวมของกลางในคดีความผิดทางศุลกากร พร้อมที่จะทําลาย มูลค่ากว่า 39 ล้านบาท
วันนี้ (วันพุธที่ 16 มกราคม 2562) กรมศุลกากรจัดพิธี “พิธีประชาสัมพันธ์และทําลายของกลางคดีละเมิดทรัพย์สินทางปัญญา และของกลางอื่น ๆ ที่คดีถึงที่สุดแล้ว ของกรมศุลกากร” รวมของกลางในคดีความผิดทางศุลกากร พร้อมที่จะทําลาย มูลค่ากว่า 39 ล้านบาท โดยได้ดําเนินการปล่อยขบวนรถบรรทุกสินค้าละเมิดทรัพย์สินทางปัญญา จํานวน 6 คัน ณ สนามฟุตซอล กรมศุลกากร เพื่อไปเผาทําลาย ณ บริษัท อินทรีอีโคไซเคิล จํากัด จังหวัดสระบุรี และวิธี ตัด บด ทุบทําลาย พร้อมกําจัดซาก ณ บริษัท สถานีรีไซเคิลวงษ์พาณิชย์สุวรรณภูมิ จํากัด โดยไม่เสียค่าใช้จ่าย
นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร กล่าวว่า การจัดพิธีประชาสัมพันธ์และทําลายของกลางคดีละเมิดทรัพย์สินทางปัญญาขึ้น เพื่อแสดงให้เห็นถึงการดําเนินการอย่างจริงจังของประเทศไทย ในการป้องกันและปราบปรามการละเมิดทรัพย์สินทางปัญญา และการกระทําความผิดทางศุลกากร จนเห็นผลเป็นรูปธรรม ทั้งยังเป็นการแสดงให้สาธารณชนทั้งในและต่างประเทศ ได้รับรู้ และตระหนักถึงความเสียหายที่เกิดจากการใช้สินค้าที่ละเมิดทรัพย์สินทางปัญญา ซึ่งการจัดพิธีดังกล่าวได้ดําเนินการปล่อยขบวนรถบรรทุกสินค้าละเมิดทรัพย์สินทางปัญญา จํานวน 6 คัน
ทั้งนี้ กรมศุลกากรได้รวบรวมของกลางในคดีความผิดทางศุลกากร พร้อมที่จะทําลาย จากสํานักต่างๆ ในสังกัดกรมศุลกากร ได้แก่ สํานักงานศุลกากรท่าเรือกรุงเทพ สํานักงานศุลกากรกรุงเทพ สํานักงานศุลกากรตรวจสินค้าลาดกระบัง สํานักงานศุลกากรท่าเรือแหลมฉบัง สํานักงานศุลกากรภาคที่ 1 และสํานักสืบสวนและปราบปราม รวมทั้งสิ้น 577 แฟ้มคดี ปริมาณ 604,456 ชิ้น มูลค่าของกลาง รวมค่าภาษีอากร 39,284,309 บาท
สําหรับการทําลายของกลางดังกล่าว จะดําเนินการด้วยวิธีเผาทําลาย ณ บริษัท อินทรีอีโคไซเคิล จํากัด จังหวัดสระบุรี และวิธี ตัด บด ทุบทําลาย พร้อมกําจัดซาก ณ บริษัท สถานีรีไซเคิลวงษ์พาณิชย์สุวรรณภูมิ จํากัด ซึ่งทั้ง 2 บริษัทได้ให้ความอนุเคราะห์โดยไม่คิดค่าใช้จ่าย
รัฐบาลไทย-ข่าวทำเนียบรัฐบาล-มาตรการประชารัฐเพื่อลดต้นทุนการผลิต
วันจันทร์ที่ 30 เมษายน 2561
มาตรการประชารัฐเพื่อลดต้นทุนการผลิต
เพื่อช่วยลดต้นทุนการผลิตให้แก่เกษตรกรและสถาบันเกษตรกร ผ่าน 2 โครงการ
มาตรการประชารัฐเพื่อลดต้นทุนการผลิต
ต่อจากนี้ไป ขอเชิญรับฟังไทยคู่ฟ้า ครับ
รัฐบาลดําเนินมาตรการเกษตรประชารัฐเพื่อช่วยลดต้นทุนการผลิตให้แก่เกษตรกรและสถาบันเกษตรกร ผ่าน 2 โครงการ ได้แก่ 1.โครงการสนับสนุนสินเชื่อเพื่อลดต้นทุนด้านปัจจัยการผลิตให้แก่เกษตรกร โดยให้บัตรสินเชื่อแก่เกษตรกรรายละไม่เกิน 30,000 บาท เพื่อซื้อปัจจัยการผลิต เช่น ปุ๋ย เมล็ดพันธุ์ น้ํามันเชื้อเพลิง เครื่องมือการเกษตรขนาดเล็ก จากร้านขายปัจจัยการผลิตทางการเกษตรที่มีคุณภาพ ระหว่างวันที่ 1 พ.ค. 61 – 30 เม.ย. 62 และ 2.โครงการส่งเสริมการผลิตหรือจัดหาปุ๋ยสั่งตัด โดยให้ความรู้และสินเชื่อแก่สถาบันเกษตรกรเพื่อผลิตและจําหน่ายปุ๋ยสั่งตัดที่มีคุณภาพและราคาย่อมเยาให้แก่เกษตรกร ซึ่งจะทําให้เกษตรกรมากกว่า 3 ล้านราย เข้าถึงปัจจัยการผลิตที่มีคุณภาพในราคาที่เป็นธรรม และมีรายได้ที่มากขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-“บิ๊กอู๋”พบปะคนไทยที่กรุงเบิร์น ย้ำ เกี่ยวประสบการณ์ในต่างแดนมาพัฒนาประเทศ
วันจันทร์ที่ 4 มิถุนายน 2561
“บิ๊กอู๋”พบปะคนไทยที่กรุงเบิร์น ย้ํา เกี่ยวประสบการณ์ในต่างแดนมาพัฒนาประเทศ
รมว.แรงงาน และคณะ เยี่ยมชมการปฏิบัติงานการให้บริการกงสุลสัญจรนอกเวลาราชการแก่คนไทยในสวิตเซอร์แลนด์ ณ สอท.กรุงเบิร์น ชี้ รัฐบาลกําลังขับเคลื่อนประเทศไปสู่ไทยแลนด์ 4.0 ก้าวพ้นกับดักรายได้ปานกลาง แนะคนไทยในต่างแดนรู้จักเรียนรู้กฎหมาย ภาษา วัฒนธรรม
รมว.แรงงาน และคณะ เยี่ยมชมการปฏิบัติงานการให้บริการกงสุลสัญจรนอกเวลาราชการแก่คนไทยในสวิตเซอร์แลนด์ ณ สอท.กรุงเบิร์น ชี้ รัฐบาลกําลังขับเคลื่อนประเทศไปสู่ไทยแลนด์ 4.0 ก้าวพ้นกับดักรายได้ปานกลาง แนะคนไทยในต่างแดนรู้จักเรียนรู้กฎหมาย ภาษา วัฒนธรรมของประเทศต่างๆ พร้อมเก็บเกี่ยวประสบการณ์กลับมาพัฒนาประเทศไทย
เมื่อวันที่ 3 มิถุนายน 2561 พล.ต.อ.อดุลย์ แสงสิงแก้ว รัฐมนตรีว่าการกระทรวงแรงงาน พร้อมด้วย นายจรินทร์ จักกะพาก ปลัดกระทรวงแรงงาน และคณะ เดินทางไปเยี่ยมชมการปฏิบัติงานการให้บริการกงสุลสัญจรนอกเวลาราชการแก่คนไทยในสวิตเซอร์แลนด์ ณ สถานเอกอัครราชทูต ณ กรุงเบิร์น โอกาสนี้ได้พบปะกับพี่น้องและลูกหลานชาวไทยที่มารับบริการประมาณ 40 คน โดยรัฐมนตรีว่าการกระทรวงแรงงานได้แนะนําคณะผู้บริหารกระทรวงแรงงานแก่พี่น้องชาวไทยที่พํานักในสวิตเซอร์แลนด์ จากนั้นได้กล่าวถึงวัตถุประสงค์ในการเดินทางในครั้งนี้เพื่อร่วมการประชุม ILC สมัยที่ 107 โดยประเทศไทยเป็นผู้ร่วมก่อตั้ง องค์การแรงงานระหว่างประเทศ (ILO) พร้อมทั้งกล่าวถึงนโยบายรัฐบาลภายใต้การนําของ พลเอก ประยุทธ์ จันทร์โอชา นายกรัฐมนตรี ในการขับเคลื่อนประเทศไทย โดยการสร้างความสามัคคีปรองดอง และการปฏิรูปประเทศ เพื่อให้ทันกับการเปลี่ยนแปลงในอนาคตที่จะก้าวพ้นกับดักรายได้ปานกลาง เป็นประเทศไทย 4.0 รวมทั้งเป็นประเทศที่มั่นคง มั่งคั่ง และยั่งยืน โดยยึดหลักปรัชญาเศรษฐกิจพอเพียง
พล.ต.อ.อดุลย์ฯ ยังได้กล่าวถึงยุทธศาสตร์ชาติ 20 ปี ซึ่งรัฐบาลกําลังขับเคลื่อนการพัฒนาประเทศทั้ง 6 ด้าน รวมทั้งการพัฒนาเขตเศรษฐกิจพิเศษ และ EEC โดยเน้นอุตสาหกรรมเป้าหมายทั้ง 10 ประเภท การปรับปรุงกฎหมายกว่า 400 ฉบับ อีกทั้งได้ย้ําว่า ประเทศไทยได้พัฒนาไปมาก โดยกล่าวถึงสถานการณ์ด้านแรงงานในปัจจุบันที่มีกําลังแรงงานจํานวนกว่า 38 ล้านคน มีแรงงานไทยที่ทํางานอยู่ในต่างประเทศประมาณ 4 แสนคน ซึ่งแรงงานเหล่านี้สามารถสร้างรายได้ให้กับประเทศกว่าแสนล้านบาท
“ขอให้ชาวไทย รู้เขา รู้เรา โดยการเรียนรู้วัฒนธรรมประเพณี ความเชื่อ กฎหมาย ตลอดจนเรียนรู้ภาษาของประเทศต่างๆ เนื่องจากในแต่ละประเทศไม่เหมือนกัน จึงขอให้ทุกคนศึกษาและปรับตัวรวมทั้งเก็บเกี่ยวความรู้ประสบการณ์ในการทํางานและการใช้ชีวิตในต่างประเทศเพื่อนํากลับมาพัฒนาประเทศชาติต่อไป พล.ต.อ.อดุลย์ฯ กล่าวในท้ายสุด
-------------------------------------
กองเผยแพร่และประชาสัมพันธ์/
ชนินทร เพ็ชรทับ - ข่าว/
สํานักประสานความร่วมมือระหว่างประเทศ ข้อมูล - ภาพ/
3 มิถุนายน 2561
รัฐบาลไทย-ข่าวทำเนียบรัฐบาล-ชาวบ้านน้ำตาซึมด้วยความสุข หลังรับคืนบ้าน โฉนดที่ดินและทรัพย์สิน รอบ 3 กว่า 4,000 ล้านบาท รัฐยันไม่ปล่อยชาวบ้านโดดเดี่ยวจากกองหนี้ ย้ำเราต้องร่วมลุกยืนและเข้มแข็งไปด้วยกัน
วันพฤหัสบดีที่ 20 กันยายน 2561
ชาวบ้านน้ําตาซึมด้วยความสุข หลังรับคืนบ้าน โฉนดที่ดินและทรัพย์สิน รอบ 3 กว่า 4,000 ล้านบาท รัฐยันไม่ปล่อยชาวบ้านโดดเดี่ยวจากกองหนี้ ย้ําเราต้องร่วมลุกยืนและเข้มแข็งไปด้วยกัน
เมื่อ 20 ก.ย. 61 เวลา 1030 พล.อ.ประวิตร วงษ์สุวรรณ รอง นรม. และ รมว.กห. พร้อมคณะจากทุกกระทรวงที่เกี่ยวข้อง ได้เดินทางไปเป็นประธาน มอบโฉนดที่ดินและทรัพย์สินคืนให้กับประชาชนในพื้นที่ 12 จว.ภาคอีสาน ณ จ.กาฬสินธุ์
ซึ่งเป็นการปฏิบัติการบังคับใช้กฎหมายอย่างจริงจังทั่วประเทศพร้อมกัน เพื่อคืนความเป็นธรรมให้กับประชาชนที่ถูกเอารัดเอาเปรียบ จากนายทุนโหด ปล่อยกู้นอกระบบ ครั้งที่ 3 ( 15 ส.ค.- 17ก.ย.61 )
โดยพื้นที่ 8 จว.ภาคอีสาน ในความรับผิดชอบของ กองบัญชาการตํารวจภูธรภาค 4 ได้บังคับใช้กฎหมายกับเจ้าหนี้นอกระบบในพื้นที่ สามารถไกล่เกลี่ยสําเร็จ 1,333 ราย นําทรัพย์สินคืนให้ประชาชน มูลค่า 3,249 ล้านบาท เป็นโฉนดที่ดิน 1,407 ฉบับ จํานวนที่ดินกว่า 5,100 ไร่ โดย พล.อ.ประวิตร กล่าวย้ําโดยสรุปในภาพรวมว่า รัฐบาลกําลังพยายามเข้าไปสร้างโอกาสและความเท่าเทียมกันในสังคม ด้วยการเข้าไปช่วยดูแลแก้ปัญหาหนี้นอกระบบของประชาชน โดยจะไม่ปล่อยให้ผู้มีรายได้น้อยถูกโดดเดี่ยวลําพังอีกต่อไป ทั้งนี้จะพยายามคืนความเป็นธรรมและสนับสนุนในทุกคนสามารถลุกยืนและเข้มแข็งไปด้วยกันให้ได้ในที่สุด
พล.ท.คงชีพ กล่าว ถึงบรรยากาศในภาพรวม เต็มไปด้วยรอยยิ้มและน้ําตาของประชาชน หลังจากรับคืนทรัพย์สินจากหนี้นอกระบบทั่วประเทศครั้งที่ 3 จากมาตรการบังคับใช้กฎหมาย ซึ่งสามารถเจรจานําไปสู่การไกล่เกลี่ยทําข้อตกลงร่วมกันเป็นที่เรียบร้อยแล้วกว่า 4,200 ราย อยู่ระหว่างเจรจา 1,200 ราย สามารถคืนทรัพย์สิน รวมทั้งบ้านและที่ดินให้ประชาชนได้เกือบ 4,300 ล้านบาท เป็นโฉนดที่ดิน กว่า 3,200 ฉบับ และสามารถดําเนินการจับกุมผู้ปล่อยเงินกู้เกินกว่าอัตราที่กฎหมายกําหนดได้ทั้งสิ้น 481 ราย ยึดของกลางได้มูลค่ากว่า 370 ล้านบาท ทั้งนี้ รัฐบาลกําลังนํากลไกรัฐ เข้าไปเสริมความเข้มแข็งชุมชน เพื่อการแก้ปัญหาหนี้นอกระบบที่ยั่งยืนร่วมกันต่อไป
รัฐบาลไทย-ข่าวทำเนียบรัฐบาล-อธิบดีกสร. ย้ำ นายจ้างใช้มาตรา 75 ต้องแจ้งเจ้าหน้าที่/ลูกจ้างก่อน [กระทรวงแรงงาน]
วันศุกร์ที่ 27 มีนาคม 2563
อธิบดีกสร. ย้ํา นายจ้างใช้มาตรา 75 ต้องแจ้งเจ้าหน้าที่/ลูกจ้างก่อน [กระทรวงแรงงาน]
กรมสวัสดิการและคุ้มครองแรงงาน ห่วงลูกจ้าง นายจ้างได้รับผลกระทบโควิด-19 ย้ํา ใช้มาตรา 75 ช่วงหยุดกิจการชั่วคราวต้องแจ้งลูกจ้าง เจ้าหน้าที่ก่อน 3 วัน พร้อมเตือนนายจ้างลดค่าจ้าง ลดวันทํางานต้องให้ลูกจ้างยินยอมด้วย
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) กล่าวถึงการดูแลลูกจ้างที่ได้รับผลกระทบจากการระบาดของโรคโควิด-19 ว่า หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน มีความห่วงใยนายจ้าง ลูกจ้างที่ได้รับผลกระทบจากโควิด-19 ซึ่งสถานประกอบกิจการบางแห่งได้รับผลกระทบจนทําให้ไม่สามารถประกอบกิจการได้ตามปกติเป็นเหตุให้ต้องหยุดกิจการทั้งหมดหรือบางส่วนชั่วคราว โดยมีการใช้มาตรา 75 ตามพ.ร.บ.คุ้มครองแรงงาน พ.ศ. 2541 จึงได้สั่งการให้กรมสวัสดิการและคุ้มครองแรงงานให้คําแนะนําแก่สถานประกอบกิจการในการดําเนินการตามมาตรา 75 รวมทั้งกํากับดูแลให้ดําเนินการให้ถูกต้องตามกฎหมาย ทั้งนี้ สถานประกอบกิจการที่ใช้มาตรา 75 จะต้องแจ้งพนักงานตรวจแรงงานในพื้นที่และลูกจ้างทราบล่วงหน้าเป็นหนังสือก่อนเริ่มวันหยุดกิจการไม่น้อยกว่า 3 วันทํางาน
นายอภิญญา กล่าวต่อว่า สําหรับสถานประกอบกิจการที่ให้ลูกจ้างมาทํางานจะต้องจ่ายค่าจ้างตามปกติ และหากนายจ้างตกลงกับลูกจ้างในการเปลี่ยนแปลงสภาพการจ้าง เช่น ลดวันทํางาน ลดค่าจ้าง ก็สามารถทําได้แต่จะต้องได้รับความยินยอมจากลูกจ้างด้วย อย่างไรก็ดีสําหรับการจ่ายค่าจ้างให้กับลูกจ้างต้องไม่จ่ายต่ํากว่าค่าจ้างขั้นต่ํา ทั้งนี้ กสร. ขอให้นายจ้าง ลูกจ้างที่ได้รับผลกระทบปรึกษาหารือร่วมกัน และพูดคุยกันด้วยหลักสุจริตใจเพื่อร่วมกันฝ่าฟันวิกฤตครั้งนี้ไปด้วยกัน ทั้งนี้ หากมีข้อสงสัยสามารถสอบถามเพิ่มเติมได้ที่ สํานักงานสวัสดิการและคุ้มครองแรงงานจังหวัดทุกจังหวัด และสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรศัพท์สายด่วน 1506 กด 3
รัฐบาลไทย-ข่าวทำเนียบรัฐบาล-นายกฯ ห่วงใยประชาชนและเจ้าหน้าที่ กำชับฝ่ายความมั่นคงตรวจสอบ-เฝ้าระวัง หลังเกิดระเบิดหลายจุดในภาคใต้
วันจันทร์ที่ 11 มีนาคม 2562
นายกฯ ห่วงใยประชาชนและเจ้าหน้าที่ กําชับฝ่ายความมั่นคงตรวจสอบ-เฝ้าระวัง หลังเกิดระเบิดหลายจุดในภาคใต้
รองโฆษกรัฐบาลเผย นายกรัฐมนตรี ห่วงใยประชาชนและเจ้าหน้าที่ กําชับฝ่ายความมั่นคงตรวจสอบ-เฝ้าระวัง หลังเกิดระเบิดหลายจุดในภาคใต้
วันนี้ (10 มี.ค.62) พลโท วีรชน สุคนธปฏิภาค รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี ได้รับรายงานเหตุลอบวางระเบิดหลายจุดในพื้นที่จังหวัดพัทลุงและสตูลเมื่อกลางดึกวานนี้ โดยได้แสดงความห่วงใยสวัสดิภาพและความปลอดภัยของพี่น้องประชาชนและกําลังพลทุกนาย แม้ว่าจะไม่มีผู้เสียชีวิตและบาดเจ็บก็ตาม
ทั้งนี้ นายกรัฐมนตรีขอให้ประชาชนอย่าตื่นตระหนกกับเหตุการณ์ที่เกิดขึ้น เพราะเจ้าหน้าที่สามารถควบคุมพื้นที่ และติดตามความเคลื่อนไหวของผู้ก่อความไม่สงบอย่างต่อเนื่อง พร้อมทั้งกําชับฝ่ายความมั่นคงทั้งพลเรือน ตํารวจ ทหาร สนธิกําลังกันเฝ้าระวัง ตรวจสอบ และปฏิบัติการรักษาความสงบและปลอดภัยอย่างเข้มงวด รวมทั้งไล่ล่าตัวคนร้ายมาลงโทษให้ได้โดยเร็ว
"สําหรับสาเหตุของการลอบวางระเบิดนั้น ขณะนี้เจ้าหน้าที่ฝ่ายความมั่นคงในพื้นที่อยู่ในระหว่างการรวบรวมหลักฐานและข้อมูลเพื่อระบุถึงสาเหตุที่แท้จริง ทั้งนี้มีความเป็นไปได้ที่ผู้ไม่หวังดีต้องการสร้างสถานการณ์ความไม่สงบในช่วงก่อนการเลือกตั้ง"
________________
สํานักโฆษก
รัฐบาลไทย-ข่าวทำเนียบรัฐบาล-ปมท.มอบนโยบายแก่หัวหน้าสำนักงานจังหวัดที่ได้รับการแต่งตั้งใหม่ ย้ำต้องเป็นคนดี และเป็นกำลังหลักให้ผู้ว่าฯ ในการดูแลประชาชนในพื้นที่
วันอังคารที่ 24 มกราคม 2560
ปมท.มอบนโยบายแก่หัวหน้าสํานักงานจังหวัดที่ได้รับการแต่งตั้งใหม่ ย้ําต้องเป็นคนดี และเป็นกําลังหลักให้ผู้ว่าฯ ในการดูแลประชาชนในพื้นที่
ปมท.มอบนโยบายแก่หัวหน้าสํานักงานจังหวัดที่ได้รับการแต่งตั้งใหม่ ย้ําต้องเป็นคนดี และเป็นกําลังหลักให้ผู้ว่าฯ ในการดูแลประชาชนในพื้นที่
วันนี้ (23 ม.ค. 60) เวลา 09.00 น. ณ ห้องประชุม 3 ชั้น 5 อาคารสถาบันดํารงราชานุภาพ กระทรวงมหาดไทยนายกฤษฎา บุญราช ปลัดกระทรวงมหาดไทยเป็นประธานพิธีเปิดโครงการปฐมนิเทศข้าราชการประเภทวิชาการระดับเชี่ยวชาญ/ชํานาญการพิเศษ ผู้ได้รับคําสั่งแต่งตั้งให้ดํารงตําแหน่งหัวหน้าสํานักงานจังหวัด (ใหม่) ประจําปีงบประมาณ 2560 จํานวน 26 ราย พร้อมมอบนโยบายและแนวทางการขับเคลื่อนภารกิจสําคัญของกระทรวงมหาดไทยในระดับพื้นที่
โอกาสนี้นายกฤษฎา บุญราช ปลัดกระทรวงมหาดไทยได้กล่าวแสดงความยินดีกับหัวหน้าสํานักงานจังหวัดที่ได้รับการแต่งตั้งใหม่ ซึ่งจะเป็นกําลังสําคัญของผู้ว่าราชการจังหวัด ในการดูแลทุกข์สุขของพี่น้องประชาชนในระดับพื้นที่ และร่วมสนับสนุนในการขับเคลื่อนการดําเนินงานตามนโยบายของรัฐบาลและกระทรวงมหาดไทยไปสู่การปฏิบัติให้บังเกิดผลสัมฤทธิ์ต่อไป โดยขอให้ข้าราชการที่ได้รับการแต่งตั้งใหม่ในครั้งนี้ ร่วมกันทํางานอย่างเต็มกําลังความสามารถ เพื่อพัฒนาประเทศชาติ และยกระดับคุณภาพชีวิตของประชาชนให้ดีขึ้นอย่างยั่งยืนและเท่าเทียมกัน โดยเฉพาะในระดับพื้นที่ หัวหน้าสํานักงานจังหวัด เปรียบเสมือนแม่บ้านของผู้ว่าราชการจังหวัด ทําหน้าที่เป็นกรมการจังหวัดและเลขานุการ ถือว่าเป็นกําลังหลักสําคัญของผู้ว่าฯ ในการดูแลทุกข์สุขของพี่น้องประชาชน รวมทั้งการดูแลงานในด้านความมั่นคงและการพัฒนา ซึ่งในการปฏิบัติงานจําเป็นต้องบูรณาการทํางานร่วมกับทุกภาคส่วน ทั้งกลไกของท้องที่และท้องถิ่นในพื้นที่ เพื่อให้การดําเนินงานเกิดผลสัมฤทธิ์อย่างเป็นรูปธรรม
นอกจากนี้ ปลัดกระทรวงมหาดไทยได้มอบแนวทางและหลักการทํางานเพื่อให้หัวหน้าสํานักงานจังหวัด (ใหม่) ได้นําไปปฏิบัติ คือ1.ขอให้ทุกคนตั้งใจทํางาน รู้งานรู้หน้าที่ของตนเอง และหน่วยงานเนื่องจากงานของสํานักงานจังหวัดมีภารกิจที่เกี่ยวข้องกับหน่วยงานต่างๆ จํานวนมาก จึงจําเป็นต้องมีความรู้ความเข้าใจในงานด้านต่างๆ ให้ครอบคลุม และขอให้มุ่งมั่นในการทํางาน เพื่อให้การทํางานมีประสิทธิภาพและเป็นผลสําเร็จ2.ขอให้มีความรอบรู้ รู้จักเรียนรู้ และมั่นใจในตนเองโดยให้ยึดกฎ ระเบียบแบบแผน และกฎหมาย พร้อมคํานึงถึงความจําเป็นเร่งด่วนของงานในพื้นที่ โดยใช้หลักเหตุและผล ตลอดจนผลการปฏิบัติงานและประโยชน์ต่อส่วนรวมเป็นสําคัญ3.มีความซื่อสัตย์ สุจริต และเป็นคนดีเป็นสิ่งสําคัญที่ต้องยึดถือปฏิบัติ มีจิตใจโอบอ้อมอารี มีการดูแลเอาใจใส่ช่วยเหลือเกื้อกูลกันในภารกิจของหน่วยงาน และร่วมกันสร้างสรรค์งานโดยขอให้ยึดงานราชการเป็นสําคัญเพื่อเป็นกําลังสําคัญในการขับเคลื่อนงาน การพัฒนาพื้นที่และประเทศชาติต่อไป.
ครั้งที่ 11/2560
รัฐบาลไทย-ข่าวทำเนียบรัฐบาล-กระทรวงดิจิทัลฯ เร่งหารือติดตามผลนโยบายสำคัญ เรื่องการเตรียมการรักษาความมั่นคงปลอดภัยไซเบอร์แห่งชาติ
วันจันทร์ที่ 11 กุมภาพันธ์ 2562
กระทรวงดิจิทัลฯ เร่งหารือติดตามผลนโยบายสําคัญ เรื่องการเตรียมการรักษาความมั่นคงปลอดภัยไซเบอร์แห่งชาติ
กระทรวงดิจิทัลฯ
p.p1 {margin: 0.0px 0.0px 10.0px 0.0px; font: 18.0px Helvetica; -webkit-text-stroke: #000000}
span.s1 {font-kerning: none}
ดร.พิเชฐ ดุรงคเวโรจน์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอี) เป็นประธานการประชุมเชิงปฏิบัติการเพื่อหารือแลกเปลี่ยนความคิดเห็นการขับเคลื่อนการดําเนินงานที่สําคัญของกระทรวงดิจิทัลฯ ในหัวข้อ Security: Cyber Security (สพธอ.) อาทิ การประชุมหารือคณะกรรมการเตรียมการด้านการรักษาความมั่นคงปลอดภัยไซเบอร์แห่งชาติ การเตรียมดําเนินงานตาม พรบ.ที่จะประกาศใช้ และ การดําเนินการ ASEAN-Japan Cybersecurity Capacity Building Center (AJCCBC) โดยมีนายพันธุ์ศักดิ์ ศิริรัชตพงษ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม พร้อมด้วยคณะผู้บริหารกระทรวงและผู้บริหารหน่วยงานในสังกัด ร่วมประชุม ณ ห้องสีชัง ชั้น 2 โรงแรมเคปราชา อําเภอศรีราชา จังหวัดชลบุรี เมื่อวันที่ 8-9 กุมภาพันธ์ 2562
**********************
รัฐบาลไทย-ข่าวทำเนียบรัฐบาล-4 รายการสินค้าควบคุมเพิ่มเติม ปี 2562
วันพุธที่ 12 กุมภาพันธ์ 2563
4 รายการสินค้าควบคุมเพิ่มเติม ปี 2562
วันจันทร์ที่ 10 กุมภาพันธ์ 2563
​
Your browser does not support the audio element.
ต่อจากนี้ไป ขอเชิญรับฟังไทยคู่ฟ้า ครับ
รัฐบาลเห็นชอบกําหนดรายการสินค้าควบคุม เพิ่มเติม 4 รายการ ได้แก่ หน้ากากอนามัย เส้นใยโพลีโพรพิลีน ที่ใช้ผลิตหน้ากากอนามัย เจลล้างมือแอลกอฮอล์ และเศษกระดาษ โดยให้มีผลบังคับ 1 ปี เพื่อควบคุมปริมาณและราคาสินค้าให้เป็นธรรม ซึ่งผู้ประกอบการต้องแจ้งข้อมูลต้นทุน ราคาซื้อ – ขาย ปริมาณการผลิต ปริมาณการนําเข้า – ส่งออก ช่วยขจัดปัญหาสินค้าขาดแคลน การฉวยโอกาสขึ้นราคา และการกักตุนสินค้า โดยผู้ฝ่าฝืนจะมีโทษจําคุกไม่เกิน 7 ปี ปรับไม่เกิน 140,000 บาท หรือทั้งจําทั้งปรับ หากประชาชนพบเห็นการกระทําดังกล่าว สามารถร้องเรียนได้ที่สายด่วนกรมการค้าภายใน โทร. 1569
​
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี